ΓΡΑΠΤΗ ΕΡΩΤΗΣΗ E-4074/00

υποβολή: Nicole Thomas-Mauro (UEN) και Dominique Souchet (UEN) προς το Συμβούλιο

(10 Ιανουαρίου 2001)

Θέμα: Η ανάπτυξη της παραγωγής των πρωτεϊνών που προορίζονται για ζωοτροφές σε απάντηση της πρόσφατης απαγόρευσης της χρήσης ζωϊκών αλεύρων

Η απαγόρευση των ζωϊκών αλεύρων στην κτηνοτροφία θα αυξήσει τις ανάγκες της Κοινότητας σε φυτικές πρωτεΐνες. Ως εκ τούτου, θα πρέπει να καλυφθούν οι ανάγκες αυτές χωρίς να αυξηθεί η εξάρτησή μας έναντι των εισαγωγών και χωρίς να εκτεθούμε στους γενετικά τροποποιημένους οργανισμούς.

Είναι διατεθειμένο το Συμβούλιο να θέσει σε εφαρμογή ένα πρόγραμμα εκτάκτου ανάγκης για την ανάπτυξη των κοινοτικών παραγωγών φυτικών πρωτεϊνών που να βασίζεται στις ακόλουθες μεγάλες κατευθυντήριες γραμμές:

1. Όσον αφορά τις καλλιέργειες πρωτεϊνούχων όπως είναι ο αρακάς, τα κουκιά και τα λούπινα, για τα οποία δεν ισχύει καμία διεθνής δέσμευση, καθοριστικό ρόλο θα διαδραμάτιζε η αύξηση της τιμής ανά εκτάριο.

2. Όσον αφορά τις συμφωνίες του Blair House, ο περιορισμός των κοινοτικών παραγωγών σε 4 934 000 εκτάρια ελαιοφόρων που προορίζονται για τη διατροφή θα λήξει το 2002, με την εξαφάνιση της ειδικής ενίσχυσης, η οποία θα αντικατασταθεί, σύμφωνα με την Ατζέντα 2000, από την κοινή αντισταθμιστική ενίσχυση σε όλες τις αρώσιμες καλλιέργειες. Το κρίσιμο έτος θα είναι ως εκ τούτου το 2001, για το οποίο θα πρέπει να πραγματοποιηθούν διαπραγματεύσεις με τους εταίρους μας για εξαιρέσεις ανά περίπτωση, ούτως ώστε να καταστεί δυνατή η αύξηση των επιφανειών με το σημερινό επίπεδο ενίσχυσης.

3. Σε ό,τι αφορά τις αφυδατωμένες ζωοτροφές, δεδομένου ότι το τριφύλλι αποτελεί μίαγιέστατη πηγή πρωτεϊνών, θα ήταν δυνατό να αυξήσουμε αισθητά την M.E.Π. (Μέγιστη Εγγυημένη Ποσότητα) και την ενίσχυση ανά τόνο για τις τεχνητά αφυδατωμένες τροφές.

4. Η Ένωση θα πρέπει να εξεύρει τα μέσα προκειμένου να καταστήσει πιο ελκυστικές τις ελαιούχες καλλιέργειες για τα βιοκαύσιμα" κάθε τόνος βιοκαυσίμου που παράγεται, εκτός από τον αντίκτυπο που έχει στο φαινόμενο του θερμοκηπίου, αποδίδει ως παράγωγο προϊόν και δύο τόνους ζωοτροφής (από ηλιόσπορο ή αγρικράμβη).

5. Στο πλαίσιο των περιβαλλοντικών μέτρων και προκειμένου να αναχαιτισθούν οι τάσεις για μονοκαλλιέργεια σιτηρών σε ορισμένες περιοχές θα πρέπει να ενθαρρυνθεί η διαφοροποίηση των εναλλακτικών καλλιεργειών που αποτελεί ένα πιο προσπελάσιμο μέτρο από ό,τι το σημερινό αγροπεριβαλλοντικό μέτροπέρ του ηλιόσπορου.

6. Τέλος η Κοινότητα οφείλει να προβλέψει ένα περιθώριο ασφάλειας για τους ευρωπαίους παραγωγούς ελαιούχων και πρωτεϊνούχων φυτών,πό τη μορφή μιας εγγύησης των τιμών ανάλογης προς εκείνη της οποίας απολαύουν οι αμερικανοί παραγωγοί σόγιας.

Απάντηση

(7 Μαΐου 2001)

To Συμβούλιο έχει επίγνωση του μεγάλου ενδιαφέροντος που παρουσιάζει η ανάπτυξη των πρωτεϊνούχων κτηνοτροφικών καλλιεργειών, αφενός προκειμένου να αντιμετωπισθεί η πρόσφατη αναστολή της χρήσης ζωικών αλεύρων και να εξασφαλισθεί ο κανονικός ανεφοδιασμός σε ζωοτροφές, αφετέρου προκειμένου να περιορισθεί η προσφυγή στις εισαγωγές και η έκθεση στους γενετικά τροποποιημένους οργανισμούς.

Στα συμπεράσματα του Δεκεμβρίου 2000 όσον αφορά τη σπογγώδη εγκεφαλοπάθεια των βοοειδών (ΣΕΒ), το Συμβούλιο έλαβεπό σημείωση τις δηλώσεις της Επιτροπής σχετικά με την παραγωγή φυτών πλούσιων σε πρωτεΐνες, και την κάλεσε να προβεί σύντομα σε εμπεριστατωμένη ανάλυση και να συναγάγει τα σχετικά συμπεράσματα όσον αφορά την πολιτική που ακολουθείται σήμερα στον τομέα αυτόν και στο θέμα της προσωρινής παύσης της καλλιέργειας, ενδεχομένως δε, να διατυπώσει τις δέουσες προτάσεις.

Το Συμβούλιο θα δώσει απόλυτη προτεραιότητα στην εξέταση των εν λόγω προτάσεων μόλις αυτές τουποβληθούν.